CELEX: 52008PC0762
Language: lt
Date: 2008-11-19
Title: Pasiūlymas Europos parlamento ir Tarybos direktyva iš dalies keičianti Tarybos direktyvą 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje

Svarbus teisinis pranešimas

|

52008PC0762

Pasiūlymas Europos parlamento ir Tarybos direktyva iš dalies keičianti Tarybos direktyvą 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje  /* KOM/2008/0762 galutinis - COD 2008/0214 */  

	[pic] | EUROPOS BENDRIJŲ KOMISIJA |Briuselis, 19.11.2008KOM(2008) 762 galutinis2008/0214 (COD)PasiūlymasEUROPOS PARLAMENTO IR TARYBOS DIREKTYVAiš dalies keičianti Tarybos direktyvą 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje(pateikta Komisijos)AIŠKINAMASIS MEMORANDUMASPASIūLYMO APLINKYBėS |110 | Pasiūlymo pagrindas ir tikslai Šiuo pasiūlymu siekiama iš dalies pakeisti 1987 m. birželio 25 d. Tarybos direktyvą 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje (toliau – GSM direktyva), kad tokiose dažnių juostose būtų leista naudoti sistemas ne tik GSM, bet ir kitoms elektroninių ryšių paslaugoms teikti. Tikslas – suteikus didesnę laisvę rinktis paslaugas ir technologijas, kuo labiau padidinti konkurenciją naudotis dažnių juostomis, kurioms iki šiol buvo taikoma GSM direktyva, kartu užtikrinant tolesnį paslaugų koordinavimą ir garantuojant nepertraukiamą GSM paslaugų veikimą. Dėl to reikėtų leisti naudoti šį spektrą ne tik GSM, bet ir kitoms nei GSM paneuropinėms elektroninių ryšių paslaugoms teikti. Visų pirma tai taikytina UMTS paslaugoms pripažįstant, kad ir kitos sistemos šiose juostose gali funkcionuoti netrukdydamos viena kitai. Tam reikia naujų suderintų svarstomos spektro juostos techninių sąlygų, kurios būtų nustatytos Komisijos sprendimu, priimtu remiantis 2002 m. kovo 7 d. Europos Parlamento ir Tarybos sprendimu 676/2002/EB dėl radijo spektro politikos teisinio reguliavimo pagrindų Europos bendrijoje (toliau – Sprendimas dėl radijo spektro). |120 | Bendrosios aplinkybės Poreikis kuo labiau išnaudoti šiuolaikinių telekomunikacijų tinklų, ypač judriojo radijo ryšio tinklų, išteklius siekiant Bendrijos ekonominės plėtros pripažintas 1987 m. birželio 25 d. Tarybos direktyvoje 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje[1]; ta direktyva papildyta 1987 m. birželio 25 d. Tarybos rekomendacija dėl viešojo paneuropinio korinio skaitmeninio antžeminio judriojo ryšio suderinto diegimo Bendrijoje[2] ir 1990 m. gruodžio 14 d. Tarybos rezoliucija dėl paneuropinio antžeminio viešojo skaitmeninio judriojo korinio ryšio (GSM) suderinto diegimo Bendrijoje baigiamojo etapo[3]. Perėjimas prie antros kartos korinio skaitmeninio judriojo ryšio sistemos, vadinamos GSM, laikytas išskirtine proga sukurti iš tiesų paneuropinį judrųjį ryšį. Vykstant technologijų plėtrai, atsirado naujų vienoje dažnių juostoje su GSM funkcionuojančių skaitmeninių technologijų, kurias pritaikius galima teikti naujoviškas paneuropinio plačiajuosčio ryšio paslaugas 900 MHz juosta. Ši ypač vertinga gerų sklidimo charakteristikų juosta aprėpia didesnius atstumus nei kitos juostos, todėl ja šiuolaikines balso, duomenų ir įvairialypės informacijos paslaugas galima platinti mažiau gyvenamose ir kaimo vietovėse. Todėl išlaikant GSM prieinamumą vartotojams visoje Europoje ir siekiant prisidėti prie vidaus rinkos ir iniciatyvos „i2010 – Europos informacinė visuomenė augimui ir užimtumui skatinti“[4] tikslų, taip pat siekiant kuo labiau padidinti konkurenciją, vartotojams suteikus didelį paslaugų ir technologijų pasirinkimą, 900 MHz juostoje turėtų būti suderintai leidžiama naudotis papildomais technologijų, taikomų papildomoms suderinamoms pažangioms paneuropinėms paslaugoms teikti, tipais. Dabar GSM direktyvoje reikalaujama, kad valstybės narės visas 890–915 MHz ir 935–960 MHz juostas paliktų GSM ryšiui. Dėl šio apribojimo tų juostų negalima naudoti kitoms nei GSM europinėms sistemoms, kuriomis galima teikti pažangias sąveikias balso, duomenų ir įvairialypės informacijos paslaugas naudojant didelės spartos plačiajuostį ryšį. Šios naujos paneuropinės sistemos, pavyzdžiui, UMTS sistema, suteikia didesnes galimybes nei GSM sistema ir per dvidešimt metų nuo GSM direktyvos priėmimo dėl technologijų pažangos tapo perspektyvios. Be to, yra aiški susijusių paslaugų rinkos paklausa. Todėl GSM direktyvą reikia keisti, kad galiojantis apribojimas spektrą naudoti GSM būtų pašalintas. Siūloma, kad Europos Parlamentas ir Taryba iš dalies pakeistų direktyvą, kad būtų pašalintas apribojimas 900 MHz juostą naudoti tik vienai paslaugai, ši juosta būtų atverta papildomiems tinklams. Drauge su šio dalinio pakeitimo priėmimu reikėtų tinkamų priemonių, kad siūlomas pakeitimas būtų įgyvendintas apsaugant GSM paslaugas, kurioms dabar naudojamos šios juostos. Todėl reikės teisiškai nustatyti technines sąlygas, kad būtų atsižvelgta į naujų sistemų ir GSM sistemų funkcionavimą 900 MHz juostoje. Laikantis geresnio reguliavimo politikos, Sprendime dėl radijo spektro numatyti teisiniai būdai tokioms derinimo priemonėms priimti. Jame numatytas mechanizmas Komisijos sprendimais greitai reaguoti į techninę pažangą ir ES lygiu priimti privalomas techninio derinimo priemones. Tai užtikrins teisinį suderinto juostos naudojimo tikrumą. Suteikiant galimybę 900 MHz juostą naudoti papildomoms sistemoms, dėl didelės GSM paslaugų svarbos Bendrijos elektroninių ryšių politikai dabartinis GSM naudojimas toje juostoje turėtų būti apsaugotas visoje Bendrijoje, kol išliks pagrįsta šios paslaugos paklausa. |130 | Pasiūlymo srityje taikomos nuostatos Svarstomų dažnio juostų naudojimas reglamentuojamas GSM direktyva, kuri turi būti pakeista. Vėliau pagal Sprendimą dėl radijo spektro Komisija priims sprendimą nustatyti naujas suderintas spektro naudojimo technines sąlygas. |140 | Derėjimas su kitomis Europos Sąjungos politikos sritimis ir tikslais Radijo spektro politika turi atitikti didėjančią ir besiplečiančią viešojo bevielio ryšio radijo prieigos platformų įvairovę ir būti tinkama pasiekti bendrąjį politikos tikslą – stiprinti ES vidaus rinką bei didinti Europos konkurencingumą, užtikrinant naujovių diegimui palankią reguliavimo aplinką, kurioje būtų galima teikti labai įvairias judriojo ryšio paslaugas ir naudoti įvairias taikomąsias sistemas. Tai gali būti įgyvendinta lanksčiau valdant belaidžio elektroninio ryšio spektro išteklius ir, jei reikia, išlaikant derinimą. Mažiausiai varžančios dažnių juostų naudojimo techninės sąlygos turėtų būti taikomos laikantis Radijo spektro politikos grupės (RSPG) 2005 m. lapkričio 23 d. nuomonėje aprašyto Elektroninių ryšių paslaugų belaidės prieigos politikos (angl. Wireless Access Policy for Electronic Communications Services, WAPECS) metodo. Pagal šį metodą technologijų neutralumas ir paslaugų neutralumas yra politikos tikslai siekiant, kad spektras būtų naudojamas lanksčiau ir veiksmingiau. Šie tikslai turėtų būti nustatomi palaipsniui, vengiant sutrikdyti rinką. Be to, komunikate „Sparti prieiga prie spektro, skirto bevielio elektroninio ryšio paslaugoms, lankstesnėmis sąlygomis“[5] Komisija tvirtino, kad spektrą reikia naudoti lanksčiai, ir pabrėžė, kad būtinas nuoseklus ir tinkamas sprendimas, kaip spektrą naudoti lanksčiau elektroninio ryšio paslaugas teikiant antrosios (GSM) ir trečiosios (pavyzdžiui, UMTS) kartos sistemomis. |KONSULTACIJOS SU SUINTERESUOTOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |211 | Konsultavimosi metodai, pagrindiniai tiksliniai sektoriai ir bendra informacija apie respondentus Komisija nuolat vertino 900 MHz juostos naudojimą, naujų sistemų, įskaitant UMTS, plėtrą ir spektro naudojimo raidą siekiant daugiau lankstumo. 2006 m. vasario 21 d. Briuselyje surengtas seminaras WAPECS klausimais. Remdamasi 2006 m. liepos 5 d. Komisijos suteiktu įgaliojimu, Europos pašto ir telekomunikacijų administracijų konferencija (angl. European Conference of Postal and Telecommunications Administrations, CEPT) ir jos Elektroninių ryšių komitetas (angl. Electronic Communications Committee, ECC) atliko kelis tyrimus ir pateikė jų rezultatus Radijo spektro komitetui (angl. Radio Spectrum Committee, RSC) ir Komisijai; pateikti dokumentai: ECC ataskaita Nr. 82 dėl GSM 900 MHz ir GSM 1800 dažnių juostose veikiančios UMTS suderinamumo (2006 m. gegužės mėn.) ir ECC ataskaita Nr. 96 dėl UMTS 900/1800 ir gretimose juostose veikiančių sistemų suderinamumo (2007 m. kovo mėn.). Šioms ataskaitoms aptarti ECC surengė viešąją konsultaciją. Nuo 1997 m. ECC vykdė tyrimus, priėmė kelias su UMTS diegimu susijusias ataskaitas ir nagrinėjo, kaip 900 MHz juosta naudojama dabar ir kaip ji bus naudojama ateityje. CEPT užmezgė ryšius su standartų institucijomis, dirbančiomis IMT-2000 standartų šeimos srityje (įskaitant UMTS), pavyzdžiui, su įvairių regionų telekomunikacijų standartų įstaigas (ARIB, CCSA, ETSI, ATIS, TTA ir TTC) vienijančiu Trečiosios kartos bendradarbiavimo projektu (3GPP), kuriame pramonės atstovai dalyvauja kuriant sistemos specifikacijas. Remdamasis šia informacija, ECC ištyrė galimybę, kaip į GSM naudojamas juostas įterpti UMTS kanalus, nesukeliant trikdžių gretimuose GSM kanaluose. Toliau tiriamos kitos ITU IMT šeimai priklausančios sistemos. Be to, atlikti tyrimai, kuriais siekta ištirti galimą poveikį gretimose juostose veikiančioms paslaugoms ir sistemoms. Nacionalinės valdžios institucijos, Europos telekomunikacijų standartų institutas (ETSI), pramonės atstovai, vartotojų grupės ir kitos suinteresuotosios šalys dalyvavo specialioje ECC globojamoje projektų grupėje (PT1), rinkusioje ir tyrusioje gretimose juostose veikiančių sistemų informaciją. 2006 m., prieš priimdamas sprendimą ECC/DEC/(06)13, kuriame rekomenduojama leisti naudoti 900 MHz ir 1800 MHz juostas ir kitoms nei GSM sistemoms, ECC surengė viešąją konsultaciją. |212 | Atsakymų santrauka ir kaip į juos buvo atsižvelgta CEPT ataskaitose daroma išvada, kad, naudojant tinkamas nešlių atskyrimo vertes, UMTS tinklus galima diegti miestuose, priemiesčiuose ir kaimo vietovėse greta GSM900/1800 tinklų. Poreikis 900 MHz juostą naudoti UMTS patvirtintas konsultuojantis ir pagrįstas CEPT išsiaiškintais faktais. Tokių sistemų, kaip UMTS, diegimas 900 MHz juostoje taip pat atitinka Bendrijos politiką, nes būtų galima toliau plėtoti paneuropines elektroninio ryšio paslaugas užtikrinant, kad tokio paties arba lygiaverčio funkcionalumo paslaugos būtų prieinamos visiems vartotojams visoje Bendrijoje. Komisijos pavedimu CEPT surengtų viešų konsultacijų dėl ataskaitų Nr. 82 ir Nr. 96 duomenimis, judriojo ryšio pramonės atstovai tvirtai pritaria tam, kad būtų leista naudotis anksčiau GSM sistemoms paliktomis dažnių juostomis ir kad tai būtų aiškiai naudinga pramonei ir vartotojams. Kai kurie gretimų juostų vartotojai iš pradžių pareiškė susirūpinimą dėl galimų trukdžių, tačiau susirūpinimą kėlę klausimai išnagrinėti CEPT ECC ataskaitoje Nr. 96. |Tiriamųjų duomenų rinkimas ir naudojimas |221 | Susijusios mokslo ir (arba) tiriamųjų duomenų sritys Spektro valdymas, elektroniniai ryšiai; techninės CEPT ir standartizacijos įstaigų ekspertų žinios. |222 | Taikyti metodai Komisija konsultavosi su CEPT, kokiomis techninėmis sąlygomis GSM ir kitos technologijos gali funkcionuoti 900 MHz juostose ir koks tokių kitų sistemų poveikis gretimose juostose veikiančioms sistemoms, įskaitant esamas sistemas ir būsimas virš 960 MHz veikiančias aviacijos ryšių sistemas, numatytas Europos transporto politikos tikslams. |223 | Pagrindinės organizacijos ir (arba) ekspertai, su kuriais konsultuotasi Nacionalinės valdžios institucijos, ETSI, GSM ir trečiosios kartos ryšio naudotojai, ryšių operatoriai, gamintojai ir kitos suinteresuotosios šalys. |2249 | Gautų ir panaudotų patarimų santrauka Nebuvo užsiminta apie galimus rimtus pavojus, kurių pasekmės būtų nepataisomos. |225 | Remdamasi ECC ataskaitomis, Komisija padarė išvadą, kad siekiant įgyvendinti Bendrijos elektroninių ryšių politikos tikslus, GSM ir UMTS (kaip dar viena paneuropinė ryšių sistema) gali būti naudojamos kartu šioje juostoje. Kad 900 MHz juosta būtų naudojama veiksmingiau, GSM direktyva turėtų būti iš dalies pakeista, o nauja suderinta schema turėtų būti priimta Komisijos sprendimu. |226 | Priemonės, kuriomis visuomenė supažindinama su ekspertų nuomone CEPT ataskaitos paskelbtos: http://www.erodocdb.dk/Docs/doc98/official/pdf/ECCREP082.PDF http://www.erodocdb.dk/Docs/doc98/official/pdf/ECCREP096.PDF RSC ataskaitos paskelbtos: http://ec.europa.eu/information_society/policy/radio_spectrum/docs/ref_docs/rsc18_public_docs/rsc06_99_ecc_int_rep_wapecs.pdf. |230 | Poveikio vertinimas Siekiant, kad suderinta Bendrijos politikos tikslus atitinkanti schema būtų nustatyta laiku, savireguliavimo, bendro reguliavimo arba nacionalinių valdžios institucijų reguliavimo priemonių neužtektų GSM direktyvai iš dalies pakeisti, todėl reikia Tarybos ir Europos Parlamento direktyvos, kuria GSM direktyva būtų iš dalies pakeista. Be to, naujos suderintos techninės sąlygos, sutartos remiantis specialiomis CEPT techninėmis žiniomis ir padedant RSC, bus nustatytos pagal Sprendimą dėl radijo spektro priimtu Komisijos sprendimu. Naujoji schema būtų naudinga visam elektroninių ryšių sektoriui ir vartotojams. Vidaus rinkoje svarbu, kad 900 MHz juostos naudojimo sąlygos būtų atviros ir suderintos ES lygiu tam, kad būtų lengviau pradėti teikti paneuropines paslaugas, kad vartotojai būtų kuo laisvesni rinktis paslaugas, o spektro naudotojai – rinktis technologijas. Galimybė naudotis radijo spektru padės siekti Lisabonos darbotvarkės ir iniciatyvos i2010 tikslų – Europos informacinė visuomenė augimui ir užimtumui skatinti[6], kuria siekiama pasinaudoti skaitmeninės ekonomikos potencialu augimui ir užimtumui skatinti ir užtikrinti galimybę plačiai naudotis šiuolaikiškomis paslaugomis. Pirmiausia ši priemonė būtų naudinga Europos piliečiams, nes būtų gerokai sumažintos kliūtys diegti pažangias judriojo ryšio paslaugas ir būtų įveikta geografinė skaitmeninė atskirtis. Tikimasi, kad kitos nei GSM sistemos bus tobulinamos ir greičiau paplis visoje Europoje, ypač kaimo vietovėse. Naujoms didelės spartos duomenų ir įvairialypės informacijos paslaugų perdavimo belaidžiu ryšiu paslaugoms (pavyzdžiui, interneto naršymui ir mobiliajai televizijai) reikia prieigos tinklų, pavyzdžiui, UMTS technologija pagrįstų 3G judriojo ryšio tinklų, kuriais duomenis galima perduoti sparčiau nei GSM tinklais. Įgyvendinus šią priemonę, taip pat pagerėtų paslaugų kokybė ir sumažėtų vartotojų mokama kaina. Šiuo metu 3G judriojo ryšio tinklams skiriami tik aukštesni dažniai, kurių sklidimo charakteristikos ne tokios geros kaip 900 MHz juostos, todėl patiriamos didesnės tinklų diegimo išlaidos. Be to, aukštesni dažniai ne taip gerai įsiskverbia į pastatus, dėl to nukenčia paslaugos kokybė ir didėja vartotojų mokamos kainos. Galiausiai, šia priemone būtų prisidėta prie sektoriaus ekonominės plėtros, nes ji padėtų diegti pažangias judriojo ryšio paslaugas. Operatoriams tai būtų naujas pajamų šaltinis, padidėtų įrangos (tinklų infrastruktūros, kitos kartos galinių įrenginių) paklausa. Priemonė turėtų teigiamo poveikio aplinkai, nes naudojant žemesnius dažnius reikėtų mažiau bazinių stočių. Be to, sumažėtų rizika, susijusi su ginčais dėl bazinėms stotims tinkamų vietų. Kalbant apie poveikį aplinkai, siūlomos priemonės neturi įtakos poreikiui apsaugoti sveikatą nuo elektromagnetinės spinduliuotės. Šis klausimas reglamentuojamas 2004 m. balandžio 29 d. Europos Parlamento ir Tarybos direktyva 2004/40/EB dėl būtiniausių sveikatos ir saugos reikalavimų, susijusių su fizikinių veiksnių (elektromagnetinių laukų) keliama rizika darbuotojams, ir 1999 m. liepos 12 d. Tarybos rekomendacija 1999/519/EB dėl elektromagnetinių laukų (0 Hz–300 GHz) poveikio plačiajai visuomenei ribojimo. Radijo įrangos atveju sveikatos apsauga užtikrinama laikantis esminių tokiai įrangai nustatytų reikalavimų, išdėstytų 1999 m. kovo 9 d. Europos Parlamento ir Tarybos direktyvoje 1999/5/EB dėl radijo ryšio įrenginių ir telekomunikacijų galinių įrenginių bei abipusio jų atitikties pripažinimo (RRTGĮ direktyva). Komisija nuolat persvarsto elektromagnetinių laukų poveikį sveikatai. Pavyzdžiui, šioje srityje jos Atsirandančių ir nustatomų naujų pavojų sveikatai mokslinis komitetas (angl. Scientific Committee for Emerging and Newly Identified Health Risks, SCENIHR) neseniai įsipareigojo atlikti išsamią naujausiais tyrimais gautų naujų mokslinių duomenų apžvalgą. |TEISINIAI PASIūLYMO ASPEKTAI |305 | Siūlomų veiksmų santrauka Kad 900 MHz juostą būtų leista naudoti įvairių rūšių paneuropinėms paslaugoms teikti pagal Bendrijos politikos tikslus ir judriojo ryšio rinkos paklausą, siūloma: iš dalies pakeisti Direktyvą 87/372/EEB, ši juosta būtų atverta papildomoms, pažangesnėms paneuropinėms plačiajuosčio ryšio paslaugoms (jei tokios paslaugos ir GSM gali funkcionuoti kartu), ir pagal Sprendimą dėl radijo spektro Komisijai priimti sprendimą, kuriuo būtų suderintos techninės šios juostos naudojimo sąlygos. |310 | Teisinis pagrindas EB sutarties 95 straipsnis. |320 | Subsidiarumo principas Pasiūlymui taikytinas subsidiarumo principas, kadangi ši sritis nepriskirta išimtinei Bendrijos kompetencijai. |Tačiau valstybės narės vienos negali deramai pasiekti pasiūlyme numatytų tikslų dėl šių priežasčių. |321 | Veikdamos atskirai, valstybės narės negali deramai užtikrinti suderinto 900 MHz juostos naudojimo įgyvendinant Bendrijos politikos tikslus, to geriau siekti EB lygiu pagal Radijo spektro sprendimą priimtomis vidaus rinkos priemonėmis. Tačiau, kad būtų priimta nauja schema, reikia iš dalies pakeisti GSM direktyvą. |323 | GSM direktyvą iš dalies pakeisti galima tik kita Tarybos ir Europos Parlamento direktyva. Naujos suderintos techninės 900 MHz juostos naudojimo sąlygos turi būti priimtos Bendrijos lygiu siekiant užtikrinti, kad Bendrijos politikos tikslai būtų pasiekti laiku ir darniai. |Pasiūlymo tikslus bus galima geriau pasiekti Bendrijos veiksmais dėl šių priežasčių. |324 | Siekiant užtikrinti, kad valstybėse narėse naujos spektro naudojimo sąlygos būtų nustatytos laiku ir suderintai, reikia iš dalies pakeisti GSM direktyvą ir, pritaikius privalomą Bendrijos derinamąją priemonę, priimti GSM ir UMTS funkcionavimo vienoje dažnių juostoje sąlygas, taip pat numatant kitų sistemų funkcionavimą šiose juostose. Be tokios priemonės negalima užtikrinti, kad bus laiku priimtas suderintas sprendimas. |325 | Dabartinės redakcijos GSM direktyva draudžiama 900 MHz juostą naudoti kitoms paneuropinėms sistemoms, pavyzdžiui, UMTS, todėl ši direktyva trukdo informacinės visuomenės plėtrai Europos Sąjungoje. Suderintai naudojama 900 MHz juosta gali būti tinkama kitoms papildomoms sistemoms, atitinkančioms įgyvendinamos Bendrijos politikos tikslus. |Todėl pasiūlymas atitinka subsidiarumo principą. |Proporcingumo principas Pasiūlymas atitinka proporcingumo principą dėl toliau nurodytos (-ų) priežasties (-čių). |331 | GSM direktyva bus iš dalies pakeista, o RSC padedama Komisija nustatys, kokiomis naujomis techninėmis sąlygomis naudoti 900 MHz juostą, kartu išsaugant GSM paslaugų veikimą. Siūlomos priemonės taikomos tik toms spektro juostoms, kurios yra svarbios paneuropinėmis sistemomis teikiamoms elektroninių ryšių paslaugoms. Atsižvelgiant į technologijų pažangą ir vartotojų poreikius, šių juostų naudojimas turėtų būti persvarstomas, kad būtų galima diegti ir papildomas paneuropines sistemas, kurios funkcionuotų vienoje dažnių juostoje su GSM ir UMTS. Ši priemonė neturi poveikio valstybių narių išduodamoms spektro naudojimo teisėms. Jei įmanoma, valstybės narės taip pat galės šioje juostoje diegti papildomas sistemas, jei tik tos sistemos ir GSM sistemos gali funkcionuoti vienoje dažnių juostoje. |Pasirinkta priemonė |341 | Siūloma priemonė – direktyva pagal EB sutarties 95 straipsnį. |342 | Kitos priemonės būtų netinkamos dėl toliau nurodytų priežasčių. Pagal EB sutarties 100 (senąjį) straipsnį priimta GSM direktyva gali būti iš dalies pakeista tik direktyva. Nors GSM veikimas, galimas dėl tos direktyvos, bus apsaugotas, iš dalies pakeista direktyva, o vėliau techninėmis įgyvendinimo sąlygomis bus užtikrinta, kad 900 MHz juostoje galėtų kartu funkcionuoti GSM ir kitos paneuropinės sistemos, pirmiausia UMTS. |POVEIKIS BIUDžETUI |409 | Pasiūlymas neturi poveikio Bendrijos biudžetui. |PAPILDOMA INFORMACIJA |510 | Supaprastinimas |511 | Pasiūlymu bus užtikrintas geresnis reguliavimas bei teisės aktų, (ES arba nacionalinių) valdžios institucijų ir privačių šalių administracinių procedūrų supaprastinimas. Galiojanti GSM direktyva trukdo technologijų pažangai; dėl tos direktyvos pramonė ir vartotojai netenka naujoms pažangioms paslaugoms tinkamo spektro. |512 | Direktyvos keitimas iš dalies ir techninio derinimo priemonės, kuria siekiama nustatyti naujas naudojimo sąlygas, priėmimas yra reguliavimo metodo keitimas pagal Sprendimo dėl radijo spektro tikslą – techninius spektro valdymo aspektus palikti įgyvendinimo priemonėms, kad šios užduoties nereikėtų atlikti Europos Parlamentui ir Tarybai. |513 | Spektro suderinimas palengvins nacionalinių institucijų užduotį ir atitiks jų lūkesčius. |514 | Suderintos spektro naudojimo sąlygos atvers naujas galimybes judriojo ryšio operatoriams ir judriojo ryšio naudotojams, ypač kaimo vietovėse. |516 | Pasiūlymas yra įtrauktas į tęstinę Komisijos acquis atnaujinimo ir paprastinimo programą. |520 | Galiojančių teisės aktų pakeitimas Pasiūlymu siekiama iš dalies pakeisti galiojančius teisės aktus. |560 | Europos ekonominė erdvė Siūlomas teisės aktas susijęs su Europos ekonomine erdve, todėl turėtų būti taikomas ir jai. |2008/0214 (COD)PasiūlymasEUROPOS PARLAMENTO IR TARYBOS DIREKTYVAiš dalies keičianti Tarybos direktyvą 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje(Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 95 straipsnį,atsižvelgdami į Komisijos pasiūlymą[7],atsižvelgdami į Europos ekonomikos ir socialinių reikalų komiteto nuomonę[8],atsižvelgdami į Regionų komiteto nuomonę[9],laikydamiesi Sutarties 251 straipsnyje nustatytos tvarkos[10],kadangi:(1) Poreikis kuo labiau išnaudoti šiuolaikinių telekomunikacijų tinklų, ypač judriojo radijo ryšio tinklų, išteklius siekiant Bendrijos ekonominės plėtros pripažintas 1987 m. birželio 25 d. Tarybos direktyvoje 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje[11]; papildytoje 1987 m. birželio 25 d. Tarybos rekomendacija dėl viešojo paneuropinio korinio skaitmeninio antžeminio judriojo ryšio suderinto diegimo Bendrijoje[12] ir 1990 m. gruodžio 14 d. Tarybos rezoliucija dėl paneuropinio antžeminio viešojo skaitmeninio judriojo korinio ryšio (GSM) suderinto diegimo Bendrijoje baigiamojo etapo[13]. Pripažinta, kad perėjimas prie antrosios kartos korinio skaitmeninio judriojo ryšio sistemos yra išskirtinė proga sukurti tikrai paneuropinį judrųjį ryšį.(2) 890–915 MHz ir 935–960 MHz dažnių juostos (900 MHz juosta) buvo paliktos kiekvienoje valstybėje narėje pagal bendrą specifikaciją, žinomą GSM pavadinimu, teikiamai viešojo paneuropinio korinio skaitmeninio judriojo ryšio paslaugai.(3) Po 1987 m. sukurtos naujos skaitmeninio radijo ryšio technologijos: jas pritaikius galima teikti pažangias paneuropines elektroninių ryšių paslaugas, kurios, esant technologiškai neutralesnėms sąlygoms, 900 MHz juostoje gali funkcionuoti kartu su GSM. Gerų sklidimo charakteristikų 900 MHz juosta aprėpia didesnius atstumus nei aukštesnio dažnio juostos, todėl ja šiuolaikines balso, duomenų ir įvairialypės informacijos paslaugas galima platinti mažiau gyvenamose ir kaimo vietovėse.(4) Išlaikant GSM prieinamumą vartotojams visoje Europoje ir siekiant prisidėti prie vidaus rinkos ir iniciatyvos „i2010 – Europos informacinė visuomenė augimui ir užimtumui skatinti“ [14] tikslų, taip pat siekiant kuo labiau padidinti konkurenciją vartotojams suteikus didelį paslaugų ir technologijų pasirinkimą, 900 MHz juosta turėtų būti leista naudotis kitomis suderinamomis pažangių paneuropinių paslaugų teikimo technologijomis, kurios vienoje dažnių juostoje funkcionuotų kartu su GSM.(5) Nustačius laisvesnes 900 MHz spektro juostos naudojimo sąlygas, gali būti iškreipta konkurencija. Visų pirma, jei 900 MHz juostoje spektras neskirtas tam tikriems judriojo ryšio operatoriams, išlaidų ir efektyvumo požiūriu tie operatoriai galėtų atsidurti nepalankioje padėtyje, palyginti su operatoriais, galėsiančiais ta juosta teikti 3G paslaugas. Laikydamosi elektroninių ryšių teisinio reguliavimo pagrindų ir ypač 2002 m. kovo 7 d. Europos Parlamento ir Tarybos direktyvos 2002/20/EB dėl elektroninių ryšių tinklų ir paslaugų leidimo (Leidimų direktyva)[15], valstybės narės gali iš dalies pakeisti ir (arba) persvarstyti spektro naudojimo teises, todėl turi priemonių prireikus tokius galimus iškraipymus šalinti.Valstybės narės turėtų visų pirma išnagrinėti, ar dėl šios direktyvos įgyvendinimo galėtų būti iškreipta konkurencija susijusiose judriojo ryšio rinkose. Jei jos nuspręstų, kad konkurencijos iškreipimo galimybė yra, jos turėtų apsvarstyti, ar objektyviai pagrįsta ir tinkama iš dalies keisti tų operatorių, kuriems suteiktos teisės naudoti 900 MHz dažnius, naudojimosi teises ir, jei tai tinkama, turėtų persvarstyti tas naudojimo teises tam, kad jas perskirstytų, kad pašalintų tokius iškraipymus. Prieš priimant sprendimą imtis tokių veiksmų, turėtų būti surengta viešoji konsultacija.(6) Kad toje pačioje juostoje su GSM galėtų funkcionuoti kitos nei GSM sistemos, žalingųjų trukdžių turėtų būti vengiama taikant technines naudojimo sąlygas, nustatytas kitoms nei GSM 900 MHz juostoje veikiančioms technologijoms.(7) 2002 m. kovo 7 d. Europos Parlamento ir Tarybos sprendimu Nr. 676/2002/EB dėl radijo spektro politikos teisinio reguliavimo pagrindų Europos bendrijoje (toliau – Sprendimas dėl radijo spektro)[16] Komisijai leidžiama priimti technines įgyvendinimo priemones, kad būtų užtikrintos suderintos radijo spektro juostos prieinamumo ir efektyvaus naudojimo sąlygos.(8) Komisijos paprašyta Europos pašto ir telekomunikacijų administracijų konferencija (toliau – CEPT) parengė technines ataskaitas, kuriose įrodyta, kad UMTS ir GSM gali kartu funkcionuoti 900 MHz juostoje, įskaitant vadinamąją išplitimo juostą (880–890 MHz ir 925–935 MHz). Todėl 880–915 MHz ir 925–960 MHz juostos turėtų būti atvertos UMTS, su GSM galinčiai funkcionuoti sistemai, taip pat kitoms sistemoms, kai tik gali būti įrodyta, kad jos gali funkcionuoti kartu su GSM, pagal Sprendime dėl radijo spektro nustatytą suderintų radijo spektro juostos prieinamumo ir efektyvaus naudojimo sąlygų priėmimo procedūrą.(9) Turėtų būti užtikrinta tinkama gretimų juostų naudotojų apsauga. Be to, turėtų būti atsižvelgiama į būsimas aukštesniu kaip 960 MHz dažniu veiksiančias aviacijos ryšių sistemas, padėsiančias įgyvendinti šiame sektoriuje įgyvendinamos Bendrijos politikos tikslus. Šiuo klausimu CEPT pateikė techninių patarimų.(10) Kad naujas skaitmenines technologijas būtų leista diegti 900 MHz juostoje greta GSM sistemų, Direktyva 87/372/EEB turėtų būti iš dalies pakeista, o šios juostos paskyrimas išimtinai GSM turėtų būti panaikintas,PRIĖMĖ ŠIĄ DIREKTYVĄ:1 straipsnisDirektyva 87/372/EEB iš dalies keičiama taip:1.  1 straipsnis pakeičiamas taip:„1. Laikydamosi pagal Sprendimą 676/2002/EB priimtų techninių įgyvendinimo sąlygų, valstybės narės suteikia 880–915 MHz ir 925–960 MHz radijo spektro juostas GSM sistemoms ir UMTS sistemoms, taip pat kitoms šioje dažnių juostoje su GSM sistemomis galinčioms funkcionuoti antžeminėms elektroninių ryšių paslaugų teikimo sistemoms.2. Įgyvendindamos šią direktyvą, valstybės narės išnagrinėja, ar jų teritorijose dėl galiojančio 900 MHz spektro paskyrimo konkuruojantiems judriojo ryšio operatoriams galėtų būti iškreipta konkurencija susijusiose judriojo ryšio rinkose, ir, jei pateisinama ir tinkama, imasi priemonių pagal Direktyvos 2002/20/EB 14 straipsnį tokiems iškreipimams pašalinti. “2.  2 straipsnis pakeičiamas taip:„Šioje direktyvoje naudojamos šios apibrėžtys:a) „GSM sistema“ − elektroninių ryšių tinklas, kuris atitinka ETSI paskelbtus GSM standartus, ypač EN 301 502 ir EN 301 511;b) „UMTS sistema“ − elektroninių ryšių tinklas, kuris atitinka ETSI paskelbtus UMTS standartus, ypač EN 301 908-1, EN 301 908-2, EN 301 908-3 ir EN 301 908-11.“3.  3 straipsnis pakeičiamas taip:„1. Įstatymus ir kitus teisės aktus, būtinus laikytis šios direktyvos, valstybės narės priima per šešis mėnesius nuo šios direktyvos įsigaliojimo dienos. Jos nedelsdamos pateikia Komisijai tų nuostatų tekstus ir tų nuostatų bei šios direktyvos atitikties lentelę. Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.“4.  4 straipsnis išbraukiamas.2 straipsnisŠi direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje .3 straipsnisŠi direktyva skirta valstybėms narėms.Priimta BriuselyjeEuropos Parlamento vardu Tarybos varduPirmininkas Pirmininkas [1] OL L 196, 1987 7 17, p. 85.[2] OL L 196, 1987 7 17, p. 81.[3] OL C 329, 1990 12 31, p. 25.[4] Komisijos komunikatas Tarybai, Europos Parlamentui, Europos ekonomikos ir socialinių reikalų komitetui ir Regionų komitetui, COM(2005) 229 galutinis.[5] COM(2007) 50.[6] Komisijos komunikatas Tarybai, Europos Parlamentui, Europos ekonomikos ir socialinių reikalų komitetui ir Regionų komitetui, COM(2005) 229 galutinis.[7] OL C , , p.[8] OL C , , p. .[9] OL C , , p. .[10] OL C , , p. .[11] OL L 196, 1987 7 17, p. 85.[12] OL L 196, 1987 7 17, p. 81.[13] OL C 329, 1990 12 31, p. 25.[14] Komisijos komunikatas Tarybai, Europos Parlamentui, Europos ekonomikos ir socialinių reikalų komitetui ir Regionų komitetui, COM (2005) 229 galutinis.[15] OL L 108, 2002 4 24, p. 21.[16] OL L 108, 2002 4 24, p. 1.